Neuvoston asetus (EY) N:o 1582/96, annettu 30 päivänä heinäkuuta 1996, oliiviöljyn kulutustukea koskevista yleisistä säännöistä annetun asetuksen (ETY) N:o 3089/78 muuttamisesta



Virallinen lehti nro L 206 , 16/08/1996 s. 0013 - 0013



NEUVOSTON ASETUS (EY) N:o 1582/96, annettu 30 päivänä heinäkuuta 1996, oliiviöljyn kulutustukea koskevista yleisistä säännöistä annetun asetuksen (ETY) N:o 3089/78 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), ja erityisesti sen 11 artiklan 7 kohdan, ottaa huomioon komission ehdotuksen (2), sekä katsoo, että asetuksen N:o 136/66/ETY viimeisen muuttamisen asetuksella (EY) N:o 1581/96 seurauksena oli, että sen 11 artiklassa ei enää säädetä kulutustukeen oikeuttamisen edellytyksenä olevan, että oliiviöljy on peräisin yhteisöstä; tämän vuoksi ei ole enää tarpeen säätää yhteisön alkuperää koskevista tarkastuksista eikä pitää yllä vakuusjärjestelmää kolmansista maista tuodun oliiviöljyn vapaaseen vaihdantaan luovuttamisen osalta; erityisjärjestelyn mukaisessa kiintiössä tuodun Tunisiasta peräisin olevan oliiviöljyn vapaaseen vaihdantaan luovuttamisen edellytyksenä on kuitenkin aina oltava vakuuden asettaminen ottaen huomioon, että tähän oliiviöljyyn sovellettavan alennetun tullin määrittelyssä ei oteta huomioon aikaisemmin kaikelle vapaassa vaihdannassa olevalle öljylle asetettua vakuutta, ON ANTANUT TÄMÄN ASETUKSEN: 1 artikla Muutetaan neuvoston asetus (ETY) N:o 3089/78 (3) seuraavasti: 1) Poistetaan 4 artiklan 1 kohdasta ilmaisu "yhteisössä tuotetulle". 2) Poistetaan 7 artiklan a ja b alakohdasta ilmaisu "yhteisöstä peräisin olevan". 3) Korvataan 9 artikla seuraavasti: "9 artikla Tunisiasta peräisin olevan CN-koodiin 1509 10 kuuluvan ja erityisjärjestelyn, jossa sovelletaan määrällisiä rajoituksia, mukaisesti tuodun oliiviöljyn osalta edellytyksenä vapaaseen liikkeeseen luovutukseen yhteisössä on vakuuden antaminen. Tämän vakuuden määrä on saman suuruinen kuin kulutustuen osa, joka maksetaan pakkausyrityksille oliiviöljyn samasta määrästä ja joka on voimassa vapaaseen liikkeeseen luovuttamista koskevien tullimuodollisuuksien täyttämishetkellä. Jos päätös kuitenkin johtaa kulutustuen huomattavaan muutokseen, komissio voi tarkistaa tämän päätöksen päivämäärästä alkaen vakuuden määrää kyseisen muutoksen huomioon ottamiseksi. Vakuus vapautetaan heti kun asianosainen esittää todisteen siitä, että oliiviöljyä on käsitelty siten, että se ei enää täytä kulutustuen tai asetuksen N:o 136/66/ETY 20 a artiklassa tarkoitetun tuotantotuen saamisen edellytyksiä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o 172, 30.9.1966, s. 3025/66, asetus sellaisena kuin se on viimeksi muutettuna asetuksella (EY) N:o 1581/96 (katso tämän virallisen lehden s. 11). (2) EYVL N:o C 125, 27.4.1996, s. 14 (3) EYVL N:o L 369, 29.12.1978, s. 12, asetus sellaisena kuin se on viimeksi muutettuna asetuksella (ETY) N:o 3461/87 (EYVL N:o L 329, 20.11.1978, s. 1).